Satellittfoto av Ardnamurchan
**Ardnamurchan** (skotsk-gælisk: *Àird nam Murchan*: «neset ved det store hav») er halvøy på rundt 130 km² i Lochaber i den skotske regionen Highland, kjent for å være meget uberørt og uforstyrret område. At det ligger avsidesliggende til, framheves av at hovedtilkomsten er en veg med én kjøreretning for det meste av halvøyas lengde.

Geografi
--------

Strengt talt dekker Ardnamurchan kun halvøya bortenfor landsbyene Salen (i sør) og Acharacle (i nord), men i våre dager benyttes betegnelsen langt mer generelt til å omfatte nabodistriktene Sunart, Ardgour, Morvern, og selv Moidart (som var en del av det tidligere fylket Inverness-shire, ikke Argyll).

Ardnamurchan Point, som har et 36 meter høyt fyrtårn, er vanligvis beskrevet som det steet som ligger lengst vest på De britiske øyer, men Corrachadh Mòr som ligger én km lengre sør, er faktisk et par meter lengre mot vest.

Geologi
-------

Utsyn utover bukten Eilean Chaluim Cille til Ardnamurchan Point og fyrtårnet.
Hele det nordvestlige hjørnet av Ardnamurchan består av et komplekst sett av vulkanske strukturer, ofte beskrevet tilnærmelsesvis som en «Caldera». I det store og hele er dette området en struktur under bakken bestående av et 55 millioner år gammel vulkansk struktur (relativt små områder med lava som brøt ut mot overflaten er blitt funnet på en del områder på halvøya). Mist syv andre tilsvarende komplekser av samme tektonisk episode er spredt over vestkysten av Storbritannia, og er således hendig for geologisk treningskurs for mange universiteter. Foruten trening drives det fortsatt geologisk forskning selv i våre dager. Subkonsentriske ringer av vulkanske komplekser kan lett blitt sett på satellittfotografier, eller topografiske kart, men de er ikke like lett å få øye på når man står på bakkenivå

Historikeren Donaldson likestiller 'Buarblaig' (i dag Bourblaige rundt 8 km øst for Kilchoan på den andre siden av Ben Hiant, kartreferanse NM546623 med Muribulg hvor *Tigernach-annalene* har nedtegnet et slag mellom piktere og irske dalriadere i år 731. Det kan også være 'Muirbole Paradisi' som er nevnt av Adomnán, en abbed av Iona. Selv dets fundament av stein fort står, eksisterer ikke lenger landsbyen Bourblaige etter at den ble ødelagt under *Highland Clearances*, eller «ryddingen av Høylandet», tidlig på 1800-tallet.

Tradisjonen vil ha det til at det har vært minst to store slag i bukten mellom Gortenfern og Sgeir a' Chaolais, i den nordøstlige delen av halvøya over Kentra Bay fra Ardtoe. Det ene involverte norrøne menn, og det andre kan ha blitt utkjempet i år 1297 i Cul na Croise mellom styrkene til Edvard I av England og øyboere under Roderick av Bute og Lachlan MacRuari av Garmoran.

Ardnamurchan var innenfor interesseområdet til norrøne folk, vikinger, i middelalderen. Levninger fra en norrøn skipsgrav som ble samlet i Cul na Croise i 1924 har blitt overlevert til West Highland Museum i byen Fort William, men den nøyaktige lokaliseringen til skipsgraven har gått tapt.

I 2011 ble en annen skipsgrav, som også var en norrøn skipsgrav, avdekket i Ardnamurchan. De gjenstandene som lå sammen med norrøn kriger antyder at det må ha vært en høvding. Det ble avdekket en øks, et sverd med dekorert skjefte, et spyd, og et ringformet nål av bronse. Andre gjenstander i den 5 meter lange graven omfattet en kniv, tuppen av hva som kan ha vært et drikkehorn av bronse, en bryne fra Norge og en ringnål fra Irland, og norrøn keramikk. Gjenstandene i graven er godt bevarte, og det gjør dette til en av de viktigste norrøne gravplassene som noen gang er funnet i Storbritannia, har arkeologen Hannah Cobb fra Universitetet i Manchester uttalt.

Administrative inndelinger
--------------------------

Hele befolkningen på halvøya teller rundt 2000 mennesker. Historisk har det utgjort en del av det tidligere grevskapet Argyll, men er i dag en del av den administrative enheten Lochaber underlagt Highland.

Følgende landsbyer finnes på Ardnamurchan, skotsk-gælisk navn i parentes:

* Acharacle (*Àth Tharracail*)
* Achnaha (*Achadh na h-Àtha*)
* Glenborrodale (*Gleann Bhorghdail*)
* Glenmore
* Kilchoan (*Cille Chòmhghain*)
* Kilmory (*Cill Mhóire*)
* Laga
* Ockle (*Ocal*)
* Portuairk (*Port Uairce*)
* Sanna (*Sanna*)

Kultur
------

Stedsnavn i deres opprinnelige gæliske stavelser har blitt økende vanlig på trafikkskilt over hele det skotske høylandet. Dette skiltet er lokalisert på toppen av Salen Brae på Ardnamurchan.
Ardnamurchan har et av de høyeste konsentrasjonene av gælisktalende på det skotske fastlandet. Halvøya har også sitt eget lag i shinty, Ardnamurchan Camanachd.

Flora og fauna
Sjeldne arter som villkatt, mår, kongeørn og havørn kan bli sett på Ardnamurchan.

Ardnamurchan er også i omfattende grad betraktet av mange som besøker det for å være et av de mest overveldende naturlige delene av den skotske kysten. Det er vakkert, vilt og uberørt, selv om slik opplevelser kanskje ikke er like overveldende for nordmenn. Det mest makeløse stedet er etter sigende Ardnamurchan Point hvor det står et fyrtårn og et utsyn over det åpne Atlanterhavet fra en bergknaus.

Kjente folk
-----------

Den meste kjente fra Ardnamurchan er musikeren Fergie MacDonald som spiller på trekkspill og er spesialist på musikk for céilidh.

Referanser
----------

1. 1 2  Site Record for Ardnamurchan, Bourblaige, Royal Commission on the Ancient and Historical Monuments of Scotland
2. ↑  Donaldson, M. E. M. (1923): *Wanderings in the Western Highlands and Islands*
3. ↑  Ardnamurchan, Bourblaige Arkivert 8. september 2012 hos Wayback Machine. ScotlandsPlaces
4. 1 2  Site Record for Ardnamurchan, Gortenfern, Sgeir A' Chaolais; Gorten Bay, Royal Commission on the Ancient and Historical Monuments of Scotland. Buktene til Cul na Croise og Camas an Lighe er i kartgridreferanse NM6269[*død lenke*]
5. ↑  «Ardnamurchan Viking boat burial discovery 'a first'», BBC 19. oktober 2011
6. ↑  «Intakt vikingbåt funnet i Skottland», VG 19. oktober 2011
7. ↑  «Intakt vikingbåt funnet i Skottland», Adresseavisa 19. oktober 2011
8. ↑  «Viking boat burial site found intact in Scotland», Yahoo News

Eksterne lenker
---------------

* (en) Ardnamurchan – kategori av bilder, video eller lyd på Commons Rediger på Wikidata
* Ardnamurchans turistforening
* Mer om Ardnamurchan

| * v
* d
* r
National Scenic Area i Skottland |
| --- |
| The Borders | Østlige Stewartry-kysten **·** Eildon and Leaderfoot **·** Fleet Valley **·** Niths estuar **·** Øvre Tweeddale |
| Firth of Clyde og fastlands Argyll | Nordlige Arran **·** Knapdale **·** Kyles of Bute |
| Stirling | Loch Lomond **·** Trossachs |
| Perth and Kinross | Earn **·** Tay **·** Loch Rannoch og Glen Lyon **·** Loch Tummel |
| Grampian | Cairngorms **·** Deeside og Lochnagar |
| Highland | Assynt-Coigach **·** Ben Nevis og Glen Coe **·** Dornoch Firth **·** Glen Affric **·** Glen Strathfarrar **·** Kintail **·** Knoydart **·** Kyle of Tongue **·** Loch Shiel **·** Morar, Moidart og Ardnamurchan **·** Nordvestlige Sutherland **·** Wester Ross |
| Hebridene | Cuillinhøydene **·** Jura **·** Lynn of Lorn **·** Loch na Keal, Isle of Mull **·** Scarba, Lunga og The Garvellachs **·** Small Isles **·** St. Kilda **·** Sørlige Lewis, Harris og North Uist **·** South Uist kyst **·** Trotternish |
| Orknøyene | Hoy og Vestlige Mainland **·** |
| Shetland | Shetland |


|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** VIAF **·** LCCN **·** GeoNames
 |